wickkiey/tamil-wikipedia-chunked huggingface dataset:
# அகோகைட்டு

**அகோகைட்டு** (*Akaogiite*) என்பது மிகவும் அரிதான ஒரு கனிமமாகும். இது தைட்டானியம் ஈராக்சைடின் (TiO2) இயற்கை வடிவங்களில் ஒன்றாகும். பன்னாட்டு கனிமவியல் சங்கத்தின் கனிம குறியீடுகளின் பட்டியலில் இது Aka என்ற குறியீட்டால் குறிக்கப்படுகிறது.)
அணாடேசு, புருக்கைட்டு, உயரழுத்த இரண்டாம் நிலை தைட்டானியம் ஈராக்சைடு ஆகியவற்றோடு இணைந்து இதுவும் தைட்டானியம் ஈராக்சைடின் ஓர் உயரழுத்த பல்லுருவாக்கமாகத் திகழ்கிறது.  
}}
# தேள் மீன்

துடுப்புகளில் அமைந்திருக்கும், முட்களின் வழியே தேள் கொட்டுவதுபோல், கடுமையான நஞ்சினைப் பாய்ச்சி மிகுந்த வலியை உண்டாக்கும் மீன்கள் **தேள் மீன்** (*Scorpion fish*) என அழைக்கப்படுகின்றதன. கடலில் வாழும் தேள் மீன்கள், அடர்ந்த வண்ணங்களையும், புள்ளிகளையும் கொண்டிருப்பதுடன் நச்சு முட்களைக் கொண்ட நீண்ட அகன்ற முதுகுத் துடுப்பினையும், மார்புத் துடுப்புகளையும், வால் துடுப்பினையும் பெற்றுள்ளன. தலையிலிருந்து முள்போன்ற நீட்சிகள் வளர்ந்து காணப்படுகின்றன. கடலில் வாழும் தேள் மீன்களில் பெரும்பாலானவை ஊனுண்ணிகளாக உள்ளன. தாம் வாழும் சூழ்நிலைக்கேற்ற உருவ அமைப்பினையும், வண்ணங்களையும் கொண்டிருப்பதால், இம்மீன்கள் மணலில் புதையுண்டு, தன்னை நாடி நீந்தி வரும் சிறிய மீன்களையும் மற்ற உயிரினங்களையும் இரையாகப் பிடித்து விழுங்குகின்றன. தம்முடைய நச்சுமிக்க முள்ளினால் உயிரினங்களைத் தாக்கி செயலிழக்கச் செய்து கொள்கின்றன. அதிக பலம் மிகப்பெரிய உணவாக்கி இம்முட்களின் உதவியினால் வாய்ந்த எதிரிகளிடமிருந்தும் தப்பித்துக் கொள்கின்றன. இதில் தேள் மீன்கள் என்று சிறப்பாக அழைக்கப்படும் ஸ்கார் பினிடே (Scorpaenidae) குடும்பத்தில் எட்டு துணைக் குடும்பங்களில் ஏறத்தாழ 60 பேரினங்களின் கீழ் 310 மீனினங்கள் பிரிக்கப்பட்டுள்ளன.
# தேள் மீன்

## விலங்கின வகைப்பாடு

1826 ஆம் ஆன்டாய்ன் ரிசோ பிரெஞ்சு இயற்கை வரலாற்றறிஞரால் இசுகார்ப்பினிடே என்ற குடும்பமானது குறிப்பிடப்பட்டது. இந்த விலங்கினக் குடும்பமானது இசுகார்ப்பினிஃபோர்ம்சு என்ற பேரினத்தில் இசுகார்ப்பினிடே என்ற துணை இனமாக *உலகில் உள்ள மீன்கள் (நூல்)* என்ற புத்தகத்தின் 5-ஆம் பதிப்பில் உள்ளடக்கப்பட்டுள்ளது. but other authorities place it in the Perciformes either in the suborder Scorpaenoidei அல்லது இக்குடும்பமானது இசுகார்ப்பியநோய்டியா குடும்பத்தின் பெருங்குடும்பமாகவோ வகைப்படுத்தப்பட்டுள்ளது.
# அசாம் சட்ட மேலவை

**அசாம் சட்ட மேலவை** (*Assam Legislative Council*; ) 1913 முதல் 1935 வரை இந்தியாவில் அசாமின் ஓரவை சட்டமன்றமாக இருந்தது, பின்னர் 1935 முதல் 1947 வரை ஈரவை சட்டமன்றத்தின் மேல் அவையாக இருந்தது, இது இந்திய (மாகாண சட்டமன்றங்கள்) ஆணை, 1947 மற்றும் அசாம் சட்டமன்றம் மூலம் கலைக்கப்பட்டு ஓரவை ஆனது.
# கொச்சி கடல்வழி மெற்றோ

**கொச்சி கடல்வழி மெற்றோ** (*Kochi Water Metro*) என்பது கொச்சி மெற்றோ தொடருந்து நிறுவனத்தால் முன்மொழியப்பட்ட பெருநகர் கொச்சி பிராந்தியத்தின் ஒருங்கிணைந்த படகு தொடருந்து போக்குவரத்து திட்டமாகும். இது இந்தியாவிலும் தெற்காசியாவிலும் உள்ள முதல் போக்குவரத்து அமைப்பாகும். இது கொச்சியின் 10 தீவுகளைப் பிரதான நிலப்பகுதியான எர்ணாகுளத்துடன் இணைக்கும் திட்டமாகும். இதில் 78 மின்கலன் மூலம் இயக்கப்படும் மின்சார கலப்பின படகுகள் 38 முனையங்கள் மற்றும் 16 வழித்தடங்களில் 76 கிலோமீட்டர்கள் வரை பயணிக்கிறது. போக்குவரத்து அணுகல் குறைவாக உள்ள ஆறுகளின் ஓரத்தில் உள்ள புறநகர்ப் பகுதிகளுக்கு இணைப்புச் சேவையாகவும் இது செயல்படுகிறது. இந்த திட்டம் அக்டோபர் 2019-ல் இறுதி சுற்றுச்சூழல் அனுமதியைப் பெற்றது. இதன் முதல் பாதை வைட்டிலா மற்றும் தகவல் பூங்கா இடையே 2021 பிப்ரவரியில் துவங்கப்பட்டது. 25 ஏப்ரல் 2023 அன்று பிரதமர் நரேந்திர மோடியால் அதிகாரப்பூர்வமாகத் திறந்து வைக்கப்பட்டது. இதன் முழுப்பயன்பாடு 2035ஆம் ஆண்டுக்குள் முழுமைபெற்று பயன்பாட்டிற்கு வரும் என்று எதிர்பார்க்கப்படுகிறது. இதன் மூலம் தினசரி 1.5 லட்சம் பயணிகள் பயணம் செய்வர்.  
நிலை 1, 3 வழித்தடங்களைக் கொண்டுள்ளது. இதில் வைட்டிலா - தகவல் பூங்காத் தடம் 15 பிப்ரவரி 2021 அன்று திறக்கப்பட்டது. நிலை 1, 2024-ல் முழுமையாகச் செயல்படும் என்று எதிர்பார்க்கப்படுகிறது. மேலும் இது ஒரு நாளைக்கு 34,000 பயணிகளுக்குச் சேவை செய்யும் என்று எதிர்பார்க்கப்படுகிறது. தினசரி 1.5 லட்சம் பயணிகளுடன் முழு மெற்றோ அமைப்பு 2035ஆம் ஆண்டில் முழுமையாகச் செயல்படும் என்று எதிர்பார்க்கப்படுகிறது.
# கொச்சி கடல்வழி மெற்றோ

## கண்ணோட்டம்

நவீனமயமாக்கப்பட்ட குளிரூட்டப்பட்ட மற்றும் வை-பை வசதியுடன் இயக்கப்படும் கட்டுமரம் பயணிகள் படகுச் சேவைக்கென இரண்டு வகை திட்டங்கள் முன்மொழியப்பட்டன. மின்சார உந்துவிசை படகுகள் 50 மற்றும் 100 பயணிகள் திறன் கொண்டவை. இவை மணிக்கு 15 முதல் 22 கிலோமீட்டர்கள் வரை வேகமாகச் செல்லும் வேகத்தில் இயங்குகின்றன. படகுகளில் தற்காலப் பாதுகாப்பு மற்றும் தகவல் தொடர்பு சாதனங்கள் பொருத்தப்பட்டுள்ளன. சிறிய மின்கலம் மூலம் இயக்கப்படும் படகுகள் குறுகிய தூரப் பயணத்திற்குப் பயன்படுத்தப்படுகின்றன. பல்வேறு வழிகளில் 10 முதல் 20 நிமிடங்கள் வரை உயர்மட்ட பாதை தூரம் மாறுபடும். படகு குழாமில் தானியங்கி நிறுத்து அமைப்பு தொழில்நுட்பத்துடன் கூடிய மிதவைகளுடன் முன்மொழியப்பட்டுள்ளது. இம்மிதவைகள் வசதியாக இருக்கும் வகையில் உள்ளிழுக்கும் அமைப்புகளால் மூடப்பட்டிருக்கும்.  
உள்கட்டமைப்பின் ஒரு பகுதியாக, நுண்ணறிவு வழிசெலுத்தல் அமைப்பு மற்றும் செயல்பாட்டுக் கட்டுப்பாட்டு மையமும் முன்மொழியப்பட்டுள்ளன. மேலும் இவை நகரின் போக்குவரத்து அமைப்புடன் ஒருங்கிணைக்கப்படும். கொச்சி மெற்றோவால் செயல்படுத்தப்படும் தானியங்கி கட்டண வசூல் முறை கடல் வழிப் போக்குவரத்து அமைப்பிற்கு விரிவுபடுத்தப்படும். இதனால் மெற்றோ தொடருந்திலும் படகுகளிலும் ஒரே பயணச்சீட்டினைப் பயன்படுத்திப் பயணிக்கலாம்.  
படகுச் சேவையை தவிர, படகு குலாம் மற்றும் தீவுகளுக்கு புதிய மற்றும் ஏற்கனவே உள்ள அணுகல் சாலைகளின் மேம்பாட்டையும் இந்த திட்டம் மேம்பாட்டில் கொண்டுள்ளது. தேவார மற்றும் பிழலாவில் இரண்டு படகுத் தளங்கள் அமைக்க முன்மொழியப்பட்டுள்ளன. கொச்சியில் உள்ள உப்பங்கழிகள் மற்றும் தீவுகளை ஒட்டிய பகுதிகளில் வாழ்வாதாரத்தை மேம்படுத்தவும் இந்த திட்டம் முயல்கிறது. இத்திட்டத்தின் ஒரு பகுதியாக சுற்றுலாத்துறையை மேம்படுத்தவும் முன்மொழியப்பட்டுள்ளது. கொச்சி கப்பல் கட்டும் தளம் 2022 சனவரியில் 23 மின்சார படகுகளில் முதலாவது படகு தொகுதியினை வழங்கியது.  
நிலை 1, 3 வழித்தடங்களைக் கொண்டுள்ளது. இதில் வைட்டிலா - தகவல் பூங்காப் பிரிவு 15 பிப்ரவரி 2021 அன்று திறக்கப்பட்டது. வைப்பீன் தீவு - கேரள உயர்நீதிமன்ற தடம் 26 ஏப்ரல் 2023 அன்று சேவையைத் தொடங்குகிறது. வைட்டிலா - காக்கநாடு தடம் 27 ஏப்ரல் 2023 முதல் பயன்பாட்டிற்கு வருகின்றது. நிலை 1, 2024-ல் முழுமையாகச் செயல்படும் என்று எதிர்பார்க்கப்படுகிறது. மேலும் இது ஒரு நாளைக்கு 34,000 பயணிகளுக்குச் சேவை செய்யும் என்று எதிர்பார்க்கப்படுகிறது. 2035ஆம் ஆண்டுக்குள் முழு கடல்வழி மெற்றோ அமைப்பும் முழுமையாகச் செயல்படும் என எதிர்பார்க்கப்படுகிறது. இதன் மூலம் தினசரி 1.5 லட்சம் பயணிகள் பயணம் செய்யலாம். இத்திட்டம் முழுமையாக செயல்பட்டதும் ஆண்டுக்கு 44,000 டன் கார்பன் வெளியேற்றம் குறையும் என எதிர்பார்க்கப்படுகிறது.
# கொச்சி கடல்வழி மெற்றோ

## வழித்தடங்களும் படகுத்தளமும்

கொச்சி பெரும்பாலும் உப்பங்கழிகளால் சூழப்பட்டு அரபிக்கடல் எல்லையாக உள்ளது. இது நூற்றுக்கணக்கான நீர்வழிகளால் ஒன்றோடொன்று இணைக்கப்பட்டுள்ளது. இத்திட்டம் பொது போக்குவரத்து அமைப்பை மிகவும் அணுகக்கூடியதாகவும் சுற்றுச்சூழலுக்கு ஏற்றதாகவும் மாற்றுவதற்கான வழியை வழங்குகிறது. வில்லிங்க்டன் தீவு, கும்பளம் வைப்பீன் தீவு, எடகொச்சி, நெட்டூர், வைட்டிலா, ஏலூர், காக்கநாடு, மற்றும் முளவுக்காடு ஆகிய தீவு வாசிகளின் பயணப் பிரச்சனைகளைக் கொச்சி நீர் மெற்றோ தீர்க்கும் என எதிர்பார்க்கப்படுகிறது. முதற்கட்டமாக, உயர் நீதிமன்றம் முதல் வைப்பின் வரையிலும், வைட்டிலா முதல் காக்கநாடு வரையிலும் எட்டு மின்சார கலப்பின படகுகளுடன் நீர் மெற்றோ இரண்டு வழித்தடங்களில் பயணத்தினை தொடங்கியது.
# கொச்சி கடல்வழி மெற்றோ

## நிதியுதவி

நீர் மெற்றோ திட்டத்தின் மொத்த செலவு ஆகும். கேஎப்டபுள்யூ மேம்பாட்டு வங்கி 85 மில்லியன் யூரோக்களை நீண்ட கால மென் கடனாக வழங்கும். கேரள அரசு அளிக்கும்.
# கொச்சி கடல்வழி மெற்றோ

## செயல்பாடுகள்

### கட்டணம்

மெற்றோ பயணக் கட்டணம் குறைந்தபட்சமாக 20 ரூபாயாகவும் அதிகபட்சமாக 40 ரூபாயாகவும் நிர்ணயிக்கப்பட்டுள்ளது. வாராந்திர பயணக் கட்டண சலுகையாக 180 ரூபாய்க்குப் பயண அனுமதிச் சீட்டு கிடைக்கிறது. அதே சமயம் மாதாந்திர சலுகை பயண அனுமதிச் சீட்டு 600 ரூபாய்க்கும் காலாண்டு கட்டணமாக 1500 ரூபாய் என நிர்ணயிக்கப்பட்டுள்ளது. ஒற்றை பயண சீட்டுகள் மற்றும் பல்வேறு பயண அனுமதிச்சீட்டுகள் முனையங்களில் உள்ள பயணச்சீட்டு நிலையங்களில் கிடைக்கும். கொச்சி மெற்றோ ஒன்று அட்டையினைப் பயன்படுத்தி நீர் மெற்றோவில் பயணிக்கலாம். கொச்சி ஒன்று செயலி மூலம் முன்பதிவு செய்யப்பட்ட அலைபேசி க்யூஆர் குறியீட்டைப் பயன்படுத்தியும் பயணிக்க முடியும்.
# கொச்சி கடல்வழி மெற்றோ

## செயல்பாடுகள்

### சேவைகள்

முதற்கட்டமாகக் காலை 7 மணி முதல் இரவு 8 மணி வரை இந்த சேவை வழங்கப்படும். பயண நெருக்கடி நேரங்களில் 15 நிமிட இடைவெளியில் உயர்நீதிமன்றம் - வைப்பின் வழித்தடத்தில் ஒரு சேவை இருக்கும்.
# கொச்சி கடல்வழி மெற்றோ

## செயல்பாடுகள்

### மேலாண்மை

கொச்சி மெற்றோ தொடருந்து நிறுவனம் கொச்சி நீர் மெற்றொவின் நிர்வாகப் பொறுப்புகளை கவனித்துக் கொள்கிறது.
# கொச்சி கடல்வழி மெற்றோ

## நிலையங்கள்

### நிலை 1-ல் சேவையில் உள்ள நிலையங்கள்

- உயர் நீதிமன்றம்
- வைட்டிலா
- வைபின்
- காக்கநாடு
# கொச்சி கடல்வழி மெற்றோ

## பன்னாட்டு ஈர்ப்பு

நவம்பர் 2022-ல், பன்னாட்டு கடல்சார் அமைப்பு அதிகாரிகள் தங்கள் பசுமைப் பயணம் 2050 திட்டத்தின் ஒரு பகுதியாக கொச்சிக்கு வருகை தந்தனர். இவர்கள் கொச்சி கடல்வழி மெற்றோ திட்டத்தின் தனித்துவமான முயற்சிகளுக்காக பாராட்டினர். "எங்கள் வருகையின் நோக்கம், கடல்வழி மெற்றோ, நிலையான நகர்ப்புற நீர் போக்குவரத்தில் ஒரு முன்னோடி முயற்சியின் அடிப்படையில் கேரளாவின் ஈர்க்கக்கூடிய சாதனைகளைப் பற்றி அறிந்துகொள்வது மற்றும் வணிக நம்பகத்தன்மை, சுற்றுச்சூழல் நிலைத்தன்மை மற்றும் சமூக தாக்கத்தை ஏற்படுத்துவது சாத்தியம் என்பதை உலகெங்கிலும் உள்ள மற்றவர்களுக்குக் காண்பிப்பதாகும். இத்தகைய சேவைகள் மூலம். மாநிலத்தின் மற்ற பகுதிகளுக்கும் கடல்வழி மெற்றோ சேவை விரிவுபடுத்தப்படும் என்று நம்புகிறோம்”; என பன்னாட்டு கடல்சார் கூட்டாண்மை மற்றும் திட்டங்களின் தலைவர் ஜோஸ் மாத்திக்கல் கூறினார்.
# கொச்சி கடல்வழி மெற்றோ

## மேலும் பார்க்கவும்

- கொச்சி மெட்ரோ
# மத்தியப் பிரதேசச் சட்ட மேலவை

**மத்தியப் பிரதேசச் சட்ட மேலவை** (*Madhya Pradesh Legislative Council*) 1956 முதல் 1969 வரை இந்தியாவின் மத்தியப் பிரதேச மாநிலத்தின் சட்டமன்றத்தின் மேலவையாக இருந்தது. இது மாநிலங்கள் மறுசீரமைப்புச் சட்டம், 1956 நிறைவேற்றப்பட்ட பிறகு 72 இடங்களுடன் உருவாக்கப்பட்டது. இது பின்னர் *சட்ட மேலவைகள் சட்டம், 1957* நிறைவேற்றப்பட்ட பின்னர் இது 90 இடங்களாக அதிகரிக்கப்பட்டது. 1969 ஆம் ஆண்டு *மத்திய பிரதேச சட்ட மேலவை (நீக்கம்) சட்டம், 1969* இயற்றப்பட்டதன் மூலம் மேலவை ரத்து செய்யப்பட்டது.  
2019ல், சட்ட மேலவையை மீண்டும் உருவாக்க வேண்டும் என்ற கோரிக்கைகள் எழுந்தன.
# பஞ்சாப் சட்ட மேலவை (நீக்கம்) சட்டம், 1969

**பஞ்சாப் சட்ட மேலவை (நீக்கம்) சட்டம், 1969** என்பது இந்தியாவில் ஒரு சட்டமாகும், இது 1969 இல் ஏற்றுக்கொள்ளப்பட்டது. இந்த சட்டத்தின் மூலம் பஞ்சாப் சட்ட மேலவை கலைக்கப்பட்டது. பஞ்சாப் சட்ட மேலவையை கலைப்பின் விளைவாக, துணை, தற்செயலான மற்றும் விளைவான விஷயங்களையும் சட்டம் வழங்குகிறது. இந்த சட்டம் 7 சனவரி 1970ல் அமலுக்கு வந்தது. இந்தச் சட்டத்தின் மூலம், பஞ்சாப் சட்டமன்றம், இந்திய அரசியலமைப்புச் சட்டத்தின் 168வது உட்பிரிவில் 'பஞ்சாப்' என்ற வார்த்தையைத் தவிர்த்து (அதாவது ஈரவை சட்டமன்றங்களைக் கொண்ட மாநிலங்களைப் பட்டியலிடும் அரசியலமைப்பின் உட்பிரிவு), ஓரவையாக மாறியது.
# குமுதா ராமன்

**குமுதா ராமன்** (ஆங்கிலம்: *Kumutha Raman*; மலாய்: *Kumutha a/p Raman*; சீனம்: 库穆塔拉曼) (பிறப்பு: 19 மே 1979; இறப்பு: 13 சூலை 2021) என்பவர் மலேசிய இசுலாமிய கட்சிக்கான முதல் முசுலீம் அல்லாத சட்டமன்ற வேட்பாளர்; மலேசிய மகளிர், குடும்பம் மற்றும் சமூக மேம்பாட்டு அமைச்சில் சிறப்பு அதிகாரியாக (*Special Officer of the Deputy Minister of Women, Family and Community Development*) பணியாற்றிய மலேசிய அரசியல்வாதி; வழக்கறிஞர் ஆகும்.  
மலேசிய இசுலாமிய கட்சி ஆதரவாளர்கள் மன்றத்தின் உறுப்பினர்; ஜொகூர் மாநில மன்றத்தின் மகளிர் பிரிவின் தலைவி. அத்துடன் ஒரு மலேசிய இசுலாமிய கட்சியின் சார்பில் மூன்று பொதுத் தேர்தல்களில் போட்டியிட்ட முதல் முசுலீம் அல்லாதவர் எனும் சிறப்பும் இவரிடம் உள்ளது.  
மலேசிய அரசியல் வரலாற்றில் ஒரு திருப்பத்தை ஏற்படுத்திய இந்தத் தமிழ்ப் பெண்மணி, 2021 சூலை 13-ஆம் தேதி, கோவிட் 19 தொற்று காரணமாக புத்ராஜெயா மருத்துவமனையில், தம் 43-ஆவது வயதில் காலமானார்.
# குமுதா ராமன்

## பொது

2008-ஆம் ஆண்டு பொதுத் தேர்தல்; 2013-ஆம் ஆண்டு பொதுத் தேர்தல் ஆகிய இரு தேர்தல்களில் ஜொகூர் திராம் சட்டமன்றத் தொகுதியில் போட்டியிட்டார்.  
2018-ஆம் ஆண்டு பொதுத் தேர்தலில் ஜொகூர் ஜெயா சட்டமன்றத் தொகுதியில் போட்டியிட்டார்.  
2008-ஆம் ஆண்டு பொதுத் தேர்தலில், அப்போதைய கிளாந்தான் மந்திரி பெசார் நிக் அப்துல் அசிஸ் நிக் மாட் அவர்களின் வாழ்த்துகளையும் ஆசீர்வாதத்தையும் பெற்று திராம் சட்டமன்ற தொகுதியில் போட்டியிட்டார்.
# குமுதா ராமன்

## பொது

### இசுலாமிய கட்சியில் இந்துப் பெண்மணி

மலேசிய இசுலாமிய கட்சியின் சட்டவிதி முறை அமைப்பின் அடிப்படையில், அந்தக் கட்சி முசுலீம்களை மட்டுமே அதன் உறுப்பினர்களாக ஏற்றுக் கொள்கிறது. இருப்பினும் மலேசிய இசுலாமிய கட்சியின் ஆதரவாளர்கள் மன்றம் அமைக்கப்பட்டது என்பது அந்தக் கட்சி முசுலீம் அல்லாதவர்களுக்கும் தன் வாசலைத் திறந்து விடுவதற்கான ஒரு சிறிய மறுமலர்ச்சியாக கருதப்பட்டது.  
குமுதா ராமன் ஓர் இந்துப் பெண்மணி. மலேசிய இசுலாமிய கட்சியின் சார்பில் போட்டியிட்ட முதல் முசுலீம் அல்லாதவர். மலேசிய அரசியல் வரலாற்றில் அது ஒரு புதுமை நிகழ்வாக இருந்தது. இருப்பினும், மலேசிய இசுலாமிய கட்சியின் சட்ட அமைப்பு; முசுலீம் அல்லாதவர்களை அதன் கட்சியின் சார்பில் போட்டியிட அனுமதிக்கவில்லை.
# குமுதா ராமன்

## பொது

### முசுலீம் கட்சியில் புதிய அரசியல்

அதன் காரணமாக குமுதா ராமன், மக்கள் நீதிக் கட்சியின் (*Parti Keadilan Rakyat*) (**PKR**) சீட்டு (*Ticket*) மூலமாகப் போட்டியிட்டார். இந்த அனுமதி பிகேஆர் கூட்டணியுடன் செய்து கொள்ளப்பட்ட ஒரு சிறப்பு ஏற்பாட்டின் கீழ் கிடைக்கப் பெற்றது.  
அப்போது மலேசிய இசுலாமிய கட்சி; பிகேஆர் கூட்டணியின் (*Pakatan Rakyat Coalition*) ஓர் அங்கமாக இருந்தது. அந்த வகையில் குமுதா ராமன் ஒரு முசுலீம் கட்சியில் ஒரு புதிய அரசியலுக்கு வழி வகுத்துக் கொடுத்தார் என்றும் சொல்லப் படுகிறது.
# குமுதா ராமன்

## தேர்தல்

2008-ஆம் ஆண்டு தேர்தல் குமுதாவின் முதல் தேர்தல். பி.கே.ஆர். சின்னத்தில் போட்டியிட்டார். அம்னோ வேட்பாளர் மாவ்லிசான் பூஜாங் (*Maulizan Bujang*) (**BN-UMNO**) என்பவரிடம் 8,178 வாக்குகள் வித்தியாசத்தில் தோல்வி கண்டார்.  
2018-ஆம் ஆண்டு பொதுத் தேர்தலில் மலேசிய இசுலாமிய கட்சி ஆதரவாளர் மன்ற மகளிர் பிரிவுத் தலைவி எனும் தகுதியில் ஜொகூர் திராம் தொகுதியில் போட்டியிட்டார்.  
2018-ஆம் ஆண்டு பொதுத் தேர்தலில் குமுதாவுக்கு 2,605 வாக்குகள்; பாரிசான் நேசனல், ம.சீ.ச கட்சியைச் சேர்ந்த தான் செர் புக் (*Tan Cher Puk*) என்பவருக்கு 16,777 வாக்குகள்; பாக்காத்தான் ஹரப்பான் கூட்டணியின், ஜசெகவைச் சேர்ந்த லியோவ் சாய் துங் (*Liow Cai Tung*) என்பவருக்கு 32,342 வாக்குகள் கிடைத்தன.
# குமுதா ராமன்

## தனிப்பட்ட வாழ்க்கை

குமுதா இராமன், 1979 மே 19-ஆம் தேதி பிறந்தவர். ஜொகூர் மாநிலத்தின் தலைநகர் ஜொகூர் பாரு புறநகர்ப் பகுதியான ஜொகூர் ஜெயாவில் வளர்ந்தவர். ஜொகூர் ஜெயா (*Sekolah Menengah Taman Johor Jaya 1*) உயர்நிலைப்பள்ளியில் ஐந்தாம் படிவம் படித்தார். பின்னர் சுல்தான் இப்ராகிம் பெண்கள் பள்ளியில் (*Sultan Ibrahim Girls School*) ஆறாம் படிவம் படித்தார்.  
அதன் பின்னர் இங்கிலாந்து, நியூகாசல் நகரில் நார்த்தம்பிரியா பல்கலைக்கழகத்தில் (*University of Northumbria Newcastle*) சட்டம் பயின்றார். பின்னர் மலேசியாவுக்குத் திரும்பி ஒரு வங்கியில் சட்ட அதிகாரியாகப் பணியாற்றினார். சமூகப் பொது அமைப்புகளிலும் தொடர்ந்து சேவைகள் செய்து வந்தார்.
# குமுதா ராமன்

## தனிப்பட்ட வாழ்க்கை

### மகளிர் அணியின் தலைவி

மலேசியாவின் முன்னாள் மகளிர், குடும்ப, சமூக நலத் துறை துணை அமைச்சர் (*Ministry of Women, Family and Community Development*) சித்தி சைலா யூசோப் அவர்களின் சிறப்பு அதிகாரியாகச் சேவை செய்தவர். அத்துடன் மலேசிய இசுலாமிய கட்சியின் ஆதரவாளர் மன்ற மகளிர் அணியின் தலைவியாகவும் பொறுப்பு வகித்தார்.  
மலேசிய இசுலாமிய கட்சியைப் பிரதிநிதித்தாலும் அனைத்து மலேசிய மக்களுக்கும் நல் சேவைகளைச் செய்து வந்தார். தமிழ், மலாய் மொழி, ஆங்கிலம் ஆகிய மூன்று மொழிகளிலும் நன்றாகச் சொற்பொழிவு ஆற்றக் கூடியவர்.
# குமுதா ராமன்

## தனிப்பட்ட வாழ்க்கை

### புத்ராஜெயா மருத்துவமனையில் தீவிர சிகிச்சை

2021 சூலை மாதத் தொடக்கத்தில் அவருக்கு கோவிட் 19 தொற்று உறுதி செய்யப்பட்டது. புத்ராஜெயா மருத்துவமனையின் (*Putrajaya Hospital*) தீவிர சிகிச்சைப் பிரிவில் அனுமதிக்கப் பட்டார். இரண்டு வாரங்கள் போராட்டத்திற்குப் பின்னர் சிகிச்சைகள் பயன் அளிக்காத நிலையில் அவர் உயிர் நீத்தார். அப்போது அவருக்கு வயது 43.  
குமுதா ராமன், ஓர் இசுலாமியச் சமயக் கட்சியின் ஆதரவாளராக இருந்தாலும்; அந்தக் கட்சியின் சார்பில் தேர்தலில் நின்றாலும்; அவர் மதங்களைத் தாண்டி நின்று, ஒரே மலேசியா (*One Malaysia*) எனும் மலேசியக் கொள்கையில் திடமாய்ப் பயணித்தார் என புகழப் படுகின்றார்.
# மல்லாடி விஷ்ணு

**மல்லாடி விஷ்ணு** (*Malladi Vishnu*) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் சட்டமன்ற உறுப்பினராக உள்ளார். ஒய். எஸ். ஆர். காலத்தில் விஜயவாடாவின் வூடா தலைவராக பணியாற்றினார். இவர் 2009ஆம் ஆண்டு நடைபெற்ற ஆந்திரப்பிரதேச சட்டமன்றத் தேர்தலில் விசயவாடா மத்திய சட்டமன்றத் தொகுதியில் இந்தியத் தேசிய காங்கிரசு கட்சியின் சார்பில் போட்டியிட்டு வெற்றி பெற்றார். பின்னர் 2019ஆம் ஆண்டு நடைபெற்ற தேர்தலில் மீண்டும் போட்டியிட்டு வெற்றி பெற்று சட்டமன்ற உறுப்பினராக பணியாற்றினார். ஆனால் இம்முறை இவர் ஒய். எஸ். ஆர். காங்கிரஸ் கட்சியின் சார்பில் போட்டியிட்டார்.
# பழுப்பு கதிர்க்குருவி

**பழுப்பு கதிர்க்குருவி** (*Brown prinia*)(*பிரினியா பாலிக்ரோவா*) என்பது *சிஸ்டிகோலிடே* குடும்பத்தில் உள்ள பறவை சிற்றினமாகும். பர்மா கதிர்க்குருவி (*பி. குக்கி*) மற்றும் அன்னம் கதிர்க்குருவி (*பி. ராக்கி*) ஆகியவை முன்பு இந்த சிற்றினத்துடன் இணைந்திருந்தன.
# பழுப்பு கதிர்க்குருவி

## பரம்பல்

பழுப்புக் கதிர்க்குருவி தென்கிழக்காசியாவின் பிரதான நிலப்பரப்பில், அதாவது தாய்லாந்து, லாவோஸ், வியட்நாம் மற்றும் கம்போடியாவின் பெரும்பாலான பகுதிகளிலும், இந்தோனேசியாவின் சாவாகம் தீவிலும் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். மியான்மர், தொலைதூர மேற்கு தாய்லாந்து, தொலைதூர மேற்கு லாவோஸ் மற்றும் தெற்கு சீனாவில் உள்ள கதிர்க்குருவிகள் இப்போது *பி. குக்கி* சிற்றினத்தினை சேர்ந்தவையாகக் கருதப்படுகின்றன. அதே நேரத்தில் வியட்நாமின் தா லட் பீடபூமி மற்றும் தூரக் கிழக்கு கம்போடியாவில் உள்ள கதிர்க்குருவிகள் இப்போது *பி. ராக்கி* சிற்றினத்தினைச் சேர்ந்தவையாகக் கருதப்படுகின்றன.
# பழுப்பு கதிர்க்குருவி

## துணையினங்கள்

இந்தச் சிற்றினத்தின் கீழ் இரண்டு அங்கீகரிக்கப்பட்ட துணையினங்கள் உள்ளன. அவை தாய்லாந்து, லாவோஸ், வியட்நாம் மற்றும் கம்போடியாவில் காணப்படும் *பி. பி. தெய்க்னானி* மற்றும் *பி. பி. பாலிக்ரோவா*, சாவகம் தீவில் காணப்படுகிறது. *பி. பி. தெய்க்னானி* முன்பு *பி. பி. குக்கி* சிற்றினத்தின் கிழக்குக் பகுதி கதிர்க்குருவிகளாக கருதப்பட்டன. 2019 ஆய்வு வரை, இதனை பர்மிய மற்றும் தென் சீன பறவைகளிலிருந்து வேறுபடுத்தியதன் அடிப்படையில், *பி. குக்கி* மறு வகைப்பாட்டிற்கு உட்படுத்தப்பட்டு, தாய்லாந்து, லாவோஸ் மற்றும் கம்போடிய பறவைகளைக் கொண்டு புதிய துணையினமாக மறுவகைப்படுத்தப்பட்டது.  
இதற்கு அமெரிக்க பறவையியலாளர் ஹெர்பர்ட் கிர்டன் தெய்க்னானி நினைவாகப் பெயரிடப்பட்டது.
# ஜெயபென் தக்கர்

**ஜெயபென் தக்கர்** (*Jayaben Thakkar*)(பிறப்பு 14 மே 1952) என்பவர் குசராத்து மாநிலத்தினைச் சேர்ந்த இந்திய அரசியல்வாதி ஆவார்.
# ஜெயபென் தக்கர்

## சொந்த வாழ்க்கை

குசராத்து மாநிலம் பரோடாவில் உள்ள மகாராஜா சாயாஜிராவ் பல்கலைக்கழகத்தில் தக்கர் இளங்கலைப் பட்டம் பெற்றுள்ளார். ஜெயபென் தக்கார், பரத்குமார் எச். தக்கார் என்பவரை மணந்தார். இவர்களுக்கு இரண்டு குழந்தைகள் உள்ளனர். இவர் ‘அப்னே சமஸ்கிருதிக் பிரதிக்’ ('நமது கலாச்சார சின்னங்கள்') எனும் புத்தகத்தினை இந்தியிலிருந்து குசராத்தி மொழிக்கு மொழிபெயர்த்துள்ளார்.  
இவர் ஆத்திரேலியா, செக் குடியரசு, மலேசியா, ஐக்கிய இராச்சியம் மற்றும் அமெரிக்க ஐக்கிய நாடுகளுக்குப் பயணம் செய்துள்ளார்.
# ஜெயபென் தக்கர்

## அரசியல்

ஜெயாபென் தக்கர் பாரதிய கட்சியினை சேர்ந்தவர். இவர் இந்திய நாடாளுமன்றத்தின் மக்களவை உறுப்பினராக இருந்துள்ளார். ஜெயபென் தக்கர் இந்திய நாடாளுமன்றத்தின் 12வது, 13வது, 14வது மக்களவை தேர்தல்களில் குசராத்து மாநிலம் வதோதரா மக்களவைத் தொகுதியில் பாரதிய ஜனதா கட்சியின் வேட்பாளராகப் போட்டியிட்டு வெற்றி பெற்று மக்களவை உறுப்பினராக பணியாற்றினார்.
# இந்துபாய் அமீன்

**இந்துபாய் பைலால் அமீன்** (*Indubhai Bhailal Amin*)(19 ஆகத்து 1915-5 சனவரி 2020) என்பவர் குசராத்து மாநிலத்தினைச் சேர்ந்த இந்திய அரசியல்வாதி ஆவார். அமீன் பரோடாவில் உள்ள பள்ளி கல்லூரிகளில் படித்துள்ளார். இவர் ஒரு மருத்துவர் ஆவார். அமீன் அனுசுயா என்பவரை மணந்தார். இவர் இந்திய நாடாளுமன்றத்தின் கீழ் சபையான மக்களவைக்குச் சுயேச்சை உறுப்பினராக 1952ஆம் ஆண்டு தேர்ந்தெடுக்கப்பட்டார். அமீன் சனவரி 5, 2020ஆம் நாள் நீண்ட கால நோய் காரணமாகக் காலமானார்.
# விக்கிப்பீடியா:பயிலரங்கு 2024 (திருநெல்வேலி)/நிகழ்வு/கட்டுரைத் தலைப்புகள்

| தமிழ் | ஆங்கிலம் | } |
| --- | --- | --- |  
| கணிதம் | இயற்பியல் | வேதியியல் | } |
| --- | --- | --- | --- |  
| தாவரவியல் | விலங்கியல் | } |
| --- | --- | --- |  
| நுண் உயிரியல் | உயிர் தொழினுட்பம் | உயிர் வேதியியல் | } |
| --- | --- | --- | --- |  
| வரலாறு | புவியியல் | கணினி அறிவியல் | } |
| --- | --- | --- | --- |  
| வணிகவியல் | பொருளாதாரம் | சமூகவியல் | } |
| --- | --- | --- | --- |  
| பொதுவானவை | } |
| --- | --- |  
<div>  
</div>
# சி. கே. நாயுடு வாழ்நாள் சாதனையாளர் விருது

**படைத்தலைவர் சி. கே. நாயுடு வாழ்நாள் சாதனையாளர் விருது** (*C. K. Nayudu Lifetime Achievement Award*) என்பது இந்திய துடுப்பாட்ட விளையாட்டிற்கு இணையற்ற பங்களிப்பை வழங்கிய நபர்களுக்கு இந்தியத் துடுப்பாட்டக் கட்டுப்பாடு வாரியத்தால் வழங்கப்படும் ஒரு விருது ஆகும். இது முன்னாள் துடுப்பாட்ட வீரருக்கு இவ்வாரியம் வழங்கும் உயரிய கௌரவமாகும்.
# சி. கே. நாயுடு வாழ்நாள் சாதனையாளர் விருது

## வரலாறு

கே.என்.பிரபு மட்டுமே இவ்விருதை வென்ற ஒரே விளையாட்டுப் பத்திரிகையாளர் ஆவார். ராசீந்தர் கோயல், பத்மகர் சிவால்கர் மற்றும் பி.பி. நிம்பல்கர் ஆகியோர் மட்டுமே ஐந்து நாள் துடுப்பாட்டப் போட்டி அல்லாத துடுப்பாட்ட வீரர்களாக கௌரவிக்கப்பட்டனர்.
# சி. கே. நாயுடு வாழ்நாள் சாதனையாளர் விருது

## விருது

சி. கே. நாயுடு வாழ்நாள் சாதனையாளர் விருது ஒரு கோப்பை, பாராட்டுப் பத்திரம் மற்றும் ₹25 லட்சம் ரொக்கப் பரிசு ஆகியவற்றை உள்ளடக்கியதாகும்.
# சி. கே. நாயுடு வாழ்நாள் சாதனையாளர் விருது

## விருது பெற்றவர்கள்

| 1994 | லாலா அமர்நாத் |  |
| --- | --- | --- |
| 1995 | வசீர் அலி |  |
| 2013 | கபில்தேவ் |  |
| 2016 | ராசீந்தர் கோயல்
பத்மகார் சிவல்கர் |  |
| 2017 | பங்கச் ராய் |  |
| 2018 | அன்சூமன் கெய்க்வாட்டு |  |
| 2019 | கிருட்டிணமாச்சாரி சிறீகாந்து | } |
# மலேசிய இசுலாமிய கட்சி ஆதரவாளர்கள் மன்றம்

**மலேசிய இசுலாமிய கட்சி ஆதரவாளர்கள் மன்றம்** (ஆங்கிலம்: *PAS Supporter's Assembly*; மலாய்: *Dewan Himpunan Penyokong PAS*; சீனம்:不是支持者大会 சாவி எழுத்துமுறை: ديوان همڤونن ڤندوکوڠ ڤاس ) என்பது மலேசிய இசுலாமிய கட்சியின் தலைமைப் பிரிவுகளில் ஒன்றாகும். மலேசிய இசுலாமிய கட்சியின் இசுலாமிய மதம் சாரா உறுப்பினர்களைக் கொண்டது.  
தற்போது பாலசுப்ரமணியம் நாச்சியப்பன் (*Balasubramaniam Nachiappan*) என்பவர் இந்த மலேசிய இசுலாமிய கட்சி ஆதரவாளர்கள் மன்றப் பேரவையின் (*Central PAS Supporters Assembly*) தலைவராக உள்ளார். முன்பு மலேசிய இசுலாமிய கட்சியின் ஆதரவாளர்கள் கூடலகம் (*PAS Supporters Club*) என்று அழைக்கப்பட்டது. மே 23, 2010 முதல் ஆதரவாளர்கள் மன்றம் (*Assembly Hall*) என தரம் உயர்த்தப்பட்டு உள்ளது.
# மலேசிய இசுலாமிய கட்சி ஆதரவாளர்கள் மன்றம்

## பொது

### அரசாங்கத்தில் ஈடுபாடு

மலேசிய நடுவண் அரசாங்கத்திலும்; மலேசிய மாநில அரசு நிர்வாகங்களிலும்; பல பதவிகளில் மலேசிய இசுலாமிய கட்சியின் ஆதரவாளர்கள் பலர், மன்றப் பிரதிநிதிகளாக நியமிக்கப்பட்டு உள்ளனர்.
| 1 | **பாலசுப்ரமணியம் நாச்சியப்பன்**
**செனட்டர்** | **14-ஆவது மேலவை உறுப்பினர்** | 2020-2023 | <small>மலேசிய இசுலாமிய கட்சியின் (PAS) முதல் முசுலிம் அல்லாத மேலவை உறுப்பினர்</small> |
| --- | --- | --- | --- | --- |
| 2 | லாவ் சின் சுவா | கிளாந்தான் மந்திரி பெசார் அலுவலகம்; முசுலிம் அல்லாதவர் விவகாரங்களுக்கான சிறப்பு அதிகாரி | 2018 - இன்று வரையில் |  |
| 3 | **டாக்டர் பாலச்சந்திரன் கோபால கிருஷ்ணன்** | திராங்கானு மந்திரி பெசார் அலுவலகம்; முசுலிம் அல்லாதவர் விவகாரங்களுக்கான சிறப்பு அதிகாரி | 2018 - இன்று வரையில் |  |
| 4 | **குமரேசன் பேபி காளிதாசன்** | கெடா மந்திரி பெசார் அலுவலகம்; இந்தியர் சமூக விவகாரங்களுக்கான சிறப்பு அதிகாரி | 2020 - இன்று வரையில் |  |
| 5 | குவான் கோக் சியாங் | கெடா மந்திரி பெசார் அலுவலகம்; சீனர், மலேசிய சயாமியர் சமூக விவகாரங்களுக்கான சிறப்பு அதிகாரி | 2020 - இன்று வரையில் |  |
| 6 | **யோகன் மகாலிங்கம்** | ஈப்போ மாநகராட்சி, பேராக் | 2020 | <small>சூலை 15, 2020-இல் பதவியில் இருக்கும் போது காலமானார்</small> |
| 7 | செப்ரி சுவா சுவா கிம் உவாட் | கோலா திராங்கானு நாடாளுமன்ற உறுப்பினர் சேவை மையத்தில் முசுலிம் அல்லாதவர் விவகாரங்களுக்கான சிறப்பு அதிகாரி | 2018 - இன்று வரையில் |  |
| 8 | **குமுதா ராமன்** | மலேசிய மகளிர், குடும்பம் மற்றும் சமூக மேம்பாட்டு அமைச்சரின் சிறப்பு அதிகாரி. | 2020 - 13 சூலை 2021 |  |
| 9 | எர்மான் ஒபி | சபா சட்டமன்ற உறுப்பினர் அலி அக்பர் குலாசன்; இனங்களுக்கு இடையிலான உறவுகள் சிறப்பு அதிகாரி. | 2020 - இன்று வரையில் | } |
# மலேசிய இசுலாமிய கட்சி ஆதரவாளர்கள் மன்றம்

## பொது

### தேர்தல் பங்கேற்பு

மலேசியப் பொதுத் தேர்தல், 2008 முதல், மலேசிய இசுலாமிய கட்சியின் சார்பில் முசுலிம் அல்லாத பிரதிநிதிகள் போட்டியிட்டனர். கட்சியின் அரசியலமைப்பின் கட்டுப்பாடுகள் காரணமாக, அந்த நேரத்தில் மாற்று பாரிசான் (*Barisan Alternatif*) கூட்டணியின் சக கட்சியான மக்கள் நீதிக் கட்சியின் கீழ் போட்டியிடுவதற்கு மலேசிய இசுலாமிய கட்சி அனுமதித்தது.  
மலேசியப் பொதுத் தேர்தல், 2013 முதல் இப்போது வரை, மலேசிய இசுலாமிய கட்சியின் ஆதரவாளர்கள் மன்ற உறுப்பினர்கள், தங்கள் சொந்த மலேசிய இசுலாமிய கட்சியின் சார்பில் போட்டியிடுகிறார்கள்.  
| 2018 | **மலேசியப் பொதுத் தேர்தல், 2018** | பத்து காவான் (மக்களவை தொகுதி) | பினாங்கு | **செய் குமார் பாலகிருஷ்ணா** |
| --- | --- | --- | --- | --- |
| கம்பார் (மக்களவை தொகுதி) | பேராக் | **யோகன் மகாலிங்கம்** |  |  |
| பெந்தோங் (மக்களவை தொகுதி) | பகாங் | **பாலசுப்ரமணியம் நாச்சியப்பன்** |  |  |
| புக்கிட் தம்புன் சட்டமன்றம் | பினாங்கு | **குமரவேலு ஆறுமுகம்** |  |  |
| ரவாங் சட்டமன்றம் | சிலாங்கூர் | காங் தக் வா |  |  |
| செந்தோசா சட்டமன்றம் | சிலாங்கூர் | **ராஜன் மாணிக்கசுவரன்** |  |  |
| கெடாமாயான் சட்டமன்றம் | சபா | Satail Majungkat |  |  |
| 2016 | **மலேசியப் பொதுத் தேர்தல், 2016** | காக்குசு சட்டமன்றம் | சரவாக் | Clement Bayang |
| 2013 | **மலேசியப் பொதுத் தேர்தல், 2013** | ஆயர் ஈத்தாம் (மக்களவை தொகுதி) | ஜொகூர் | Hu Pang Chaw |
| திராம் சட்டமன்றம் | ஜொகூர் | **குமுதா ராமன்** | மக்கள் நீதிக் கட்சி சின்னத்தில் போட்டியிட்டார் | } |
# அருண் சந்திர குகா

**அருண் சந்திர குகா** (*Arun Chandra Guha*) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். குகா மேற்கு வங்காளத்தினைச் சேர்ந்தவர். இவர் 1952, 1957 மற்றும் 1962ஆம் ஆண்டுகளில் நடைபெற்ற இந்திய நாடாளுமன்ற பொதுத் தேர்தல்களில் இந்தியத் தேசிய காங்கிரசின் வேட்பாளராக மேற்கு வங்கத்தின் பராசத் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார்.
# பாலசுப்ரமணியம் நாச்சியப்பன்

**பாலசுப்ரமணியம் நாச்சியப்பன்** (ஆங்கிலம்: *Balasubramaniam Nachiappan*; மலாய்: *Balasubramaniam a/l Nachiappan*; சீனம்: 巴拉苏拉马尼亚姆) என்பவர் மலேசிய இசுலாமிய கட்சி ஆதரவாளர்கள் மன்றத்தின் (மலாய்: *Dewan Himpunan Penyokong PAS*) (**DHPP**) ஆங்கிலம்: *Central PAS Supporters Assembly*) தலைவர் ஆகும்.  
மலேசிய இசுலாமிய கட்சி ஆதரவாளர்கள் மன்றம் என்பது மலேசிய இசுலாமிய கட்சியின் தலைமைப் பிரிவுகளில் ஒன்றாகும். மலேசிய இசுலாமிய கட்சியின் இசுலாமிய மதம் சாரா உறுப்பினர்களைக் கொண்டது. அந்த மன்றத்தின் தலைவராக பாலசுப்ரமணியம் நாச்சியப்பன் உள்ளார். மே 23, 2010-க்கு முன்னர் அந்த மன்றம் மலேசிய இசுலாமிய கட்சியின் ஆதரவாளர்கள் கூடலகம் (*PAS Supporters Club*) என்று அழைக்கப்பட்டது.
# பாலசுப்ரமணியம் நாச்சியப்பன்

## பொது

இவர் மலேசிய நாடாளுமன்றத்தின் 14-ஆவது மேலவையின் உறுப்பினர் (*Dewan Negara*) ஆகும்.  
இவர் மலேசிய மாமன்னர் அவர்களால்; 2020 சூன் 16-ஆம் தேதி மலேசிய மேலவையின் உறுப்பினராக நியமிக்கப்பட்டார்.  
மலேசிய மத்திய கூட்டரசு அரசாங்கத்திலும்; மலேசிய மாநில அரசு நிர்வாகங்களிலும்; மலேசிய இசுலாமிய கட்சியின் ஆதரவாளர்கள் பலர், பற்பல பதவிகளில் பிரதிநிதிகளாகச் சேவையாற்றி வருகின்றனர்.
# பாலசுப்ரமணியம் நாச்சியப்பன்

## தேர்தல் முடிவுகள்

**பாலசுப்ரமணியம் நாச்சியப்பன் போட்டியிட்ட இடங்கள்**  
| பகாங் சிறீ செத்தியா இடைத்தேர்தல் 2018 | மலேசிய நாடாளுமன்றம் | **P89** பெந்தோங் | பாலசுப்ரமணியம் நாச்சியப்பன் (மலேசிய இசுலாமிய கட்சி) | 5,706 | லியோவ் தியோங் லாய்
(*Liow Tiong Lai*) (பாரிசான் - மலேசிய சீனர் சங்கம்) | 23,684 | 2,032 |
| --- | --- | --- | --- | --- | --- | --- | --- |
| **ஓங் தெக்**
(*Wong Tack*) (**பாக்காத்தான்** - **ஜனநாயக செயல் கட்சி)** | 25,716 | } |  |  |  |  |  |
# வருமான வரி விசாரணை தலைமை இயக்குநரகம்

**வருமான வரி (புலனாய்வு மற்றும் குற்ற விசாரணை) தலைமை இயக்குநரகம்** (**Directorate General of Income Tax Investigation**) இந்திய அரசின் நிதி அமைச்சகத்தின் கீழ் செயல்படும் வருமான வரித் துறையின் குற்றப் புலனாய்வுப் பிரிவாகும். இது இந்தியாவில் வருமான வரிச் சட்ட மீறல்களை விசாரணை செய்வதும், வரி கட்டாமல் சேர்த்த சொத்துக்கள் குறித்து நீதிமன்றங்களில் வழக்கை தாக்க செய்யும் அதிகாரம் படைத்த அமைப்பாகும். இதன் தலைமையகம் புது தில்லியில் உள்ளது. வருமான வரித்துறையின் (குற்றப் புலனாய்வு) தலைமை ஜெனரல் தலைமையில் செயல்படும் இதன் பிராந்திய அலுவலகங்கள் தில்லி, சண்டிகர், ஜெய்ப்பூர், அகமதாபாத், மும்பை, நாக்பூர், சென்னை, கொல்கத்தா மற்றும் லக்னோ ஆகிய இடங்களில் ஒன்பது இயக்குநர்களின் தலைமையில் இடங்களில் வருமான வரித்துறையின் புலனாய்வு மற்றும் குற்றவியல் விசாரணை பிரிவு செயல்படுகிறது.மேலும் பெங்களூர், புவனேஸ்வர், போபால், குவாகாத்தி, ஐதராபாத், கொச்சி, கான்பூர், புனே மற்றும் பாட்னா ஆகிய இடங்களில் இந்த அமைப்பின் கிளைகள் உள்ளது.
# வருமான வரி விசாரணை தலைமை இயக்குநரகம்

## வரலாறு

1975ஆம் ஆண்டில் வருமான வரித் துறையானது வரி தரவுத் தளத்தை வலுப்படுத்துவதற்காக மத்திய தகவல் அமைப்பை (CIB) உருவாக்கியது. துவக்கத்தில் இது வருமான வரி தலைமை இயக்குநரின் மேற்பார்வையின் கீழ் இயங்கியது. இது பின்னர் சூன் 2007இல் வருமான வரி இயக்குநரகத்தின் (உளவுத்துறை) கீழ் கொண்டுவரப்பட்டது. பின்னர் ஆகஸ்ட் 2011இல், வருமான வரி இயக்குநரகம் (புலனாய்வு மற்றும் குற்றவியல் விசாரணை) எனப்பெயரிடப்பட்ட தலைமை இயக்குநரகத்தின் இப்பிரிவு செயல்பட்டது.
# வருமான வரி விசாரணை தலைமை இயக்குநரகம்

## செயல்பாடுகள்

வருமான வரித்துறையின் முக்கியமான பிரிவுகளில் ஒன்று புலனாய்வுப் பிரிவு. இது வருவான வரி சட்ட அமலாக்க இயந்திரம் அல்லது துறையின் குற்றத் தடுப்பு இயந்திரம் என்றும் அழைக்கப்படலாம். வருமான வரி ஏய்ப்பை எதிர்த்துச் செயல்படுகிறது. வருமான வரி புலனாய்வுப் பிரிவு உளவுத் தகவல்களைச் சேகரித்து, அதன்பின் வரி ஏய்ப்பைக் கண்டறிதல் மற்றும் வருமானம் மற்றும் செல்வத்தை மறைப்பதைக் கண்டறிவதற்கான விசாரணைகள், ஆய்வுகள் மற்றும் தேடல்களை மேற்கொள்வதாகும். அடிப்படையில் புலனாய்வுப் பிரிவு வருமான வரி ஏய்ப்புக்கு எதிரான தடுப்பை உருவாக்குவதற்காக, வரி ஏய்ப்பவர்களை பிடிப்பதில் முக்கியத்துவம் கொடுக்கப்படுகிறது.  
வருமான வரி வழக்குகளில் மதிப்பீடுகளை முடித்து தேவையான அபராத உத்தரவுகளை வழங்குவதன் மூலம் தேடல் வழக்குகளை தர்க்கரீதியான முடிவுக்கு கொண்டு செல்கின்றன. பொருத்தமானதாகக் கருதப்படும் இடங்களில், வருமான வரி புலனாய்வு மத்திய வட்டங்களின் அதிகாரிகளால் குற்றவாளிகளுக்கு எதிராக நீதிமன்றத்தில் வழக்குத் தொடரப்படும்.  
பயங்கரவாத நிதி, பணமோசடி, போதைப்பொருள் தொடர்பான நிதிப் புழக்கம் போன்ற குற்றச் செயல்களால் ஏற்படும் வரி ஏய்ப்பு தொடர்பான வழக்குகளை விசாரிக்கும். இது குற்றங்கள் அல்லது குற்றவாளிகளைக் கண்டறிய உதவுகிறது. ஒரு குற்றம் செய்யப்படும் போது அல்லது பிறகு, குற்றச் செயல்களில் ஈடுபட்டதாக சந்தேகிக்கப்படும் நபர்கள் மற்றும் பரிவர்த்தனைகள் பற்றிய தகவல்களைச் சேகரிப்பது மற்றும் அத்தகைய நிதி ஆதாரத்தை விசாரிப்பது ஆகியவை அதன் பணியின் நோக்கத்தில் அடங்கும்.
# வருமான வரி விசாரணை தலைமை இயக்குநரகம்

## செயல்பாடுகள்

### பணியின் முக்கிய பகுதிகள்

இதன் முக்கியச் செயல்பாடுகளில் வருமான வரி தாக்கல் செய்யாதவர்களின் அடையாளம் காண்பதன் மூலம் வரி தளத்தை விரிவுபடுத்துதல். எந்தவொரு நேரடி வரிச் சட்டத்தின் கீழும் தண்டனைக்குரிய குற்றமாகத் தண்டிக்கப்படக் கூடிய எந்தவொரு நிதித் தாக்கத்தையும் கொண்ட குற்றச் செயல்களிலிருந்து இருந்து எழும் வரி ஏய்ப்பு வழக்குகளை அடையாளம் காணவும், விசாரணை செய்யவும் ஆணை வழங்குகிறது.
# வருமான வரி விசாரணை தலைமை இயக்குநரகம்

## வருமான வரி (குற்றப் புலனாய்வு) இயக்குனரகம்

சூன் 2007ல் வருமான வரி விசாரணை தலைமை இயக்குநரகம், மத்திய நேரடி வரிகள் வாரியத்தின் கீழ் **வருமான வரி (குற்றப் புலனாய்வு) இயக்குனரகம்** எனும் புதிய சிறப்பு நிறுவனத்தின் கீழ் இயங்கும். இந்த அமைப்பு பயங்கரவாத நிதி, பணமோசடி, போதைப்பொருள் தொடர்பான நிதிப் புழக்கம் போன்ற குற்றச் செயல்களால் ஏற்படும் வரி ஏய்ப்பு தொடர்பான வழக்குகளை விசாரிக்கும். இந்த அமைப்பு குற்றங்கள் அல்லது குற்றவாளிகளைக் கண்டறிய உதவும். குற்றச் செயல்களில் ஈடுபட்டதாக சந்தேகிக்கப்படும் நபர்கள் மற்றும் பரிவர்த்தனைகள் பற்றிய தகவல்களைச் சேகரிப்பது மற்றும் அத்தகைய நிதி ஆதாரத்தை விசாரிப்பது ஆகியவை அதன் பணியின் நோக்கத்தில் அடங்கும்.  
இந்த இயக்குனரகமானது வருமான வரித்துறையின் (குற்றப் புலனாய்வு) இயக்குநர் ஜெனரல் தலைமையில் செயல்படும் மற்றும் தில்லி, சண்டிகர், ஜெய்ப்பூர், அகமதாபாத், மும்பை, சென்னை, கொல்கத்தா மற்றும் லக்னோ ஆகிய இடங்களில் வருமான வரித்துறையின் (குற்ற விசாரணை) எட்டு இயக்குநர்களைக் கொண்டிருக்கும்.  
இந்த வருமான வரி குற்றப் புலனாய்வு இயக்குனரகம் வரி ஏய்ப்பைத் தடுப்பதிலும், கறுப்புப் பணத்தின் உருவாக்கம் மற்றும் வளர்ச்சியைத் தடுப்பதிலும் முனைப்பு காட்டும்.
# வருமான வரி விசாரணை தலைமை இயக்குநரகம்

## இதனையும் காண்க

1. வருமான வரித் துறை
1. மத்திய நேரடி வரிகள் வாரியம்
1. மத்திய மறைமுக வரிகள் மற்றும் சுங்க வாரியம்
1. மத்திய பொருளாதார புலனாய்வு பணியகம்
1. வருவாய் புலனாய்வு இயக்குநரகம்
1. சரக்கு சேவை வரி புலனாய்வு தலைமை இயக்குனரகம்
1. அமலாக்க இயக்குனரகம்
# ஜலகம் வெங்கல் ராவ் பூங்கா

**ஜலகம் வெங்கல் ராவ் பூங்கா** (*Jalagam Vengal Rao Park*) என்பது ஜேவிஆர் பூங்கா என்றும் அழைக்கப்படுகிறது. இப்பூங்கா இந்தியாவின் தெலங்காணா மாநிலம் ஐதராபாத்தில் உள்ள பஞ்சாரா ஹில்ஸ் பகுதியில் அமைந்துள்ளது. ஆந்திரப் பிரதேசத்தின் 5வது முதல்வர் ஜலகம் வெங்கல ராவின் நினைவாக இந்தப் பூங்காவுக்குப் பெயரிடப்பட்டது.  
இந்தப் பூங்கா பராமரிப்பு பணியைத் தனியார் ஒப்பந்ததாரரிடம் பெருநகர் ஐதராபாத்து மாநகராட்சி ஒப்படைத்துள்ளது. பூங்காவில் இப்போது விருந்து மற்றும் இசை நிகழ்ச்சிகள் நடைபெறுகிறது.
# யாசீன்

குர்ஆன் கையெழுத்துப் பிரதியில் பட்டானி மொழியில் அத்தியாயம் யா-சின் தொடக்கத்தைக் குறிக்கும் ஒளியேற்றப்பட்ட சட்டங்களுடன் இரட்டைப் பக்கங்கள். அனைத்து முஸ்லிம்களின் வாழ்விலும் அத்தியாயம் யாசீன் சிறப்பு முக்கியத்துவம் வாய்ந்ததாக இருந்தாலும், சூரா யாசினின் ஆரம்பம் ஒளிரும் சட்டங்களால் குறிக்கப்பட்ட தென்கிழக்கு ஆசிய குர்ஆன் கையெழுத்துப் பிரதி இதுவாகும்". 19 ஆம் நூற்றாண்டின் 2 ஆம் பாதி. பிரித்தானிய நூலகம்]]  
**யாசீன்** (*Ya-Sin*) , குர்ஆனின் 36 ஆவது அத்தியாயம் ஆகும். இது 83 வசனங்களைக் கொண்டுள்ளது. முந்தைய "மெக்கான் சூரா" எனக் கருதப்படுகிறது. சில அறிஞர்கள் வசனம் 12 மதீனா காலத்தைச் சேர்ந்தது என்று கருதுகின்றனர். சூரா பிரிவு 22-ல் தொடங்கும் போது, பெரும்பாலானவை பிரிவு 23-ல் உள்ளன.  
சூரா பெயரிடப்பட்ட முகதாஅத் அரபு எழுத்துக்களுடன் தொடங்குகிறது: (*யாசீன்*). யாசீன் என்ற எழுத்துக்களின் அர்த்தம், முதன்மையாக அறியப்படாத நிலையில், முசுலீம் மதக் கல்வியாளர்களிடையே விவாதிக்கப்படுகிறது.  
ஒரு விளக்கம் முகம்மது நபி பற்றி குறிப்பிடுவது மற்றும் வசனங்கள் "குர்ஆன் மூலம், ஞானம் நிறைந்தது, நீங்கள் உண்மையில் தூதர்களில் ஒருவர்" என்று மொழிபெயர்க்கப்பட்டுள்ளது. தாஃபிர் அல் சலாலீன் என்ற ஒரு சன்னி பிரிவைச் சார்ந்த நபர் ஆரம்பநிலை முடிவடைகிறது என்பதை கடவுள் நன்கு அறிவார் என்றும் கடிதங்கள் மூலமும் குறிப்பிடுகிறார்."  
குர்ஆனை ஒரு தெய்வீக ஆதாரமாக நிறுவுவதில் சூரா கவனம் செலுத்துகிறது. மேலும் இது கடவுளின் வெளிப்பாடுகளை கேலி செய்பவர்களின் கதியைப் பற்றி எச்சரிக்கிறது மற்றும் பிடிவாதமாக இருக்கிறது. நிகழ்கால மற்றும் எதிர்கால சந்ததியினருக்கு எச்சரிக்கையாக காஃபிர் எனப்படும் அவிசுவாசிகளின் கடந்த தலைமுறையினரைப் பாதித்த தண்டனைகளைப் பற்றி சூரா கூறுகிறது. கூடுதலாக, சூரா கடவுளின் இறையாண்மையை மீண்டும் வலியுறுத்துகிறது. அவரது படைப்புகளால் இயற்கை அடையாளங்கள் மூலம் எடுத்துக்காட்டுகிறது.
இசுலாத்தில் மறுமை கோட்பாடு மற்றும் கடவுளின் இறையாண்மையின் இருப்புக்கு ஆதரவான வாதங்களுடன் சூரா முடிவடைகிறது.
# யாசீன்

## சுருக்கம்

- **1-3** முகம்மது ஒரு நபி என்று கடவுள் சத்தியம் செய்கிறார்
- **4-5** மக்காவாசிகளை எச்சரிப்பதற்காக கொடுக்கப்பட்ட குர்ஆன்
- **6-9** மக்காவின் மக்களில் பெரும்பாலோர் நிந்தனை செய்கிறார்கள்
- **10-11** முகம்மதுவின் பிரசங்கம் இரகசிய விசுவாசிகளுக்கு மட்டுமே லாபகரமானது
- **12** இறந்தவர்கள் எழுப்பப்படுவார்கள்; அவர்களின் அனைத்து பத்திரங்களும் பதிவு செய்யப்பட்டுள்ளன
- **13-14** இயேசுவின் இரண்டு அப்போசுதலர்கள் அந்தியோகியாவுக்கு அனுப்பப்பட்டனர்
- **15-18** அவர்கள் வஞ்சகர்கள் என்று நிராகரிக்கப்படுகிறார்கள் மற்றும் கல்லெறிந்து அச்சுறுத்தப்படுகிறார்கள்
- **19** வரவிருக்கும் தெய்வீக நியாயத்தீர்ப்புகளைப் பற்றி அப்போசுதலர்கள் அந்தியோகியா மக்களை எச்சரிக்கின்றனர்
- **20-26** ஒரு குறிப்பிட்ட விசுவாசி காஃபிர்களால் கொல்லப்படுகிறார்
- **27-28** துன்புறுத்துபவர்கள் திடீரென்று அழிக்கப்படுகிறார்கள்
- **29** ஆண்கள் பொதுவாக கடவுளின் தூதர்களை நிராகரிக்கிறார்கள்
- **30** கடந்த கால பாடங்கள் மறந்துவிட்டன
- **31-33** உயிர்த்தெழுதல் கோட்பாடு வலியுறுத்தப்பட்டது மற்றும் விளக்கப்பட்டது
- **34-44** கடவுளின் சக்தியும் நன்மையும் அவருடைய செயல்களால் வெளிப்படுகிறது
- **45-46** காஃபிர்கள் பயம் அல்லது குர்ஆனின் அறிகுறிகளால் அசைக்கப்படவில்லை
- **47-48** அவர்கள் பிச்சை மற்றும் உயிர்த்தெழுதல் பற்றி கேலி செய்கிறார்கள்
- **49-53** உயிர்த்தெழுதல் எக்காளம் மற்றும் நியாயத்தீர்ப்பு நாள் அவிசுவாசிகளை ஆச்சரியப்படுத்தும்
- **54** தேவனுடைய நியாயத்தீர்ப்பு கிரியைகளின்படி இருக்கும்
- **55-65** நீதிமான்களின் வெகுமதிகள் மற்றும் தீயவர்கள்
- **66-68** கடவுள் துன்மார்க்கரைத் தாம் விரும்பியபடி நடத்துகிறார்
- **69-70** முகம்மது கவிஞர் அல்ல; குரான் இறைவனின் வார்த்தை
- **71-73** கடவுள் தனது நல்ல செயல்களில் வெளிப்படுகிறார்
- **74-75** விக்கிரக வழிபாடு செய்பவர்கள் சிலைகளின் மீதுள்ள நம்பிக்கையை வீணாக்குவார்கள்
- **76** உருவ வழிபாட்டாளர்களின் கடினமான பேச்சுக்களைக் கண்டு நபிகள் துக்கப்பட வேண்டாம்; கடவுள் அனைத்தையும் அறிந்தவர்
- **77-81** படைத்தவர் இறந்தவர்களை உயிர்ப்பிக்கக்கூடிய அனைத்தையும்
- **82** கடவுள் கூறுகிறார் அதுவும் இருக்கிறது
- **83** இறையாண்மை படைத்தவனும் இறந்தோரை உயிர்ப்பிப்பவனுக்கே துதி
# யாசீன்

## குர்ஆனின் இதயம்

*யாசீன்* என்பது "குர்ஆனின் இதயம்" என்று முன்மொழியப்பட்டது. "இதயம்" என்பதன் பொருள் பல அறிஞர்களின் விவாதத்திற்கு அடிப்படையாக உள்ளது. இந்த சூராவின் சொற்பொழிவு பாரம்பரியமாக குர்ஆனின் அற்புதத் தன்மையின் பிரதிநிதியாகக் கருதப்படுகிறது. கடவுளின் இறையாண்மை, கடவுளின் வரம்பற்ற சக்தி, அவரது படைப்புகளால் எடுத்துக்காட்டுவது, சொர்க்கம், நம்பிக்கையற்றவர்களுக்கு இறுதி தண்டனை, உயிர்த்தெழுதல், பல தெய்வ நம்பிக்கையாளர்களுக்கும் நம்பிக்கையற்றவர்களுக்கும் எதிரான விசுவாசிகளின் போராட்டம், மற்றும் நம்பிக்கையாளர்கள் சரியான பாதையில் இருக்கிறார்கள் என்று உறுதியளிக்கிறது. *யாசீன்* குர்ஆனின் செய்தியை திறமையான மற்றும் சக்திவாய்ந்த முறையில் அதன் விரைவான மற்றும் தாள வசனங்களுடன் முன்வைக்கிறது. இந்த சூரா முகம்மது ஒரு கவிஞர் அல்ல, மாறாக அவர் அல்லாவின் மிகப்பெரிய மற்றும் கடைசி தூதர் ("நபிமார்களின் முத்திரை") என்று வலியுறுத்துகிறது.
# யாசீன்

## நற்குணங்கள்

முகம்மது கூறியதாக சுனன் அல்-தாரிமி, "யாராவது நாளின் தொடக்கத்தில் யாசீன் ஓதினால், அந்த நாளுக்கான அவர்களின் தேவைகள் பூர்த்தி செய்யப்படும்" என்று முகம்மது அவர்கள் கூறியதாக பதிவு செய்யப்பட்டுள்ளது. மற்றொரு விளக்கத்தில், இந்த சூரா இம்மையிலும் மறுமையிலும் அனைத்து நன்மைகளுக்கும் திறவுகோலாகவும், இம்மையிலும் மறுமையிலும் அனைத்து தீமைகளிலிருந்தும் பாதுகாப்பாகவும் விவரிக்கப்பட்டுள்ளது. இந்த சூராவை ஓதுவதற்குப் பிறகு கேட்கப்பட்டால் தேவைகள் பூர்த்தி செய்யப்படுகின்றன. மேலும் அதை ஓதுவதற்கான வெகுமதியும் இருபது கச் யாத்திரைகள் செய்வதோடு ஒப்பிடப்படுகிறது.
# யாசீன்

## பிரிவுகள் மற்றும் கருப்பொருள்கள்

*யாசீன்* சூராவில் மூன்று முக்கிய கருப்பொருள்கள் உள்ளன:1. கடவுளின் ஒருமை (*தவ்கீது*); 2. ரிசாலா, முகம்மது ஒரு கடவுளால் அனுப்பப்பட்ட தூதர் தெய்வீக வெளிப்பாடு மூலம் அவருடைய படைப்புகளை வழிநடத்துவதற்காக; மற்றும் 3. அக்கிரா, எனப்படும் கடைசி தீர்ப்பு.  
36:70 ""இது ஒரு வெளிப்பாடு, உண்மையாக உயிருடன் இருக்கும் எவரையும் எச்சரிக்கும் ஒளிமயமான குர்ஆன், இதனால் காஃபிர்களுக்கு எதிராக கடவுளின் தீர்ப்பு வழங்கப்படும்." ''  
முகம்மதுவின் சட்டபூர்வமான தன்மை அல்லது வெளிப்பாட்டை நம்பாததன் விளைவுகளைப் பற்றி சூரா மீண்டும் மீண்டும் எச்சரிக்கிறது. மேலும் விசுவாசிகள் உறுதியாக இருக்கவும், பல தெய்வ நம்பிக்கையாளர்கள் மற்றும் நம்பிக்கையற்றவர்களிடமிருந்து அவர்கள் பெறும் கேலி, அடக்குமுறை மற்றும் ஏளனத்தை எதிர்க்கவும் ஊக்குவிக்கிறது. வாதங்கள் மூன்று வடிவங்களில் எழுகின்றன: ஒரு வரலாற்று உவமை, பிரபஞ்சத்தில் உள்ள ஒழுங்கு பற்றிய பிரதிபலிப்பு மற்றும் கடைசியாக உயிர்த்தெழுதல் மற்றும் மனித பொறுப்புக்கூறல் பற்றிய விவாதம். முதல் பத்தியில், வசனங்கள் 1-12, முதன்மையாக குர்ஆனை வழிகாட்டுதலாக ஊக்குவிப்பதில் கவனம் செலுத்துகிறது மற்றும் யாரை நம்புவது மற்றும் யாரை நம்பக்கூடாது என்பது கடவுளின் இறையாண்மை விருப்பம் என்பதை நிறுவுகிறது. ஒரு எச்சரிக்கையைப் பொருட்படுத்தாமல், நம்பாதவர்களை நம்ப வைக்க முடியாது என்றும் கூறப்படுகிறது.  
36:10 "நீங்கள் அவர்களை எச்சரித்தாலும் இல்லாவிட்டாலும் அவர்களுக்கு ஒன்றுதான்: அவர்கள் நம்ப மாட்டார்கள்." இருப்பினும், இந்த மக்களில் இருந்து ஒரு மனிதன் தூதர்களை நம்பும்படி அவர்களிடம் கெஞ்சினான்.  
அவரது மரணத்திற்குப் பிறகு, அந்த மனிதன் சொர்க்கத்தில் நுழைந்து, நம்பிக்கையற்றவர்களின் தலைவிதியைப் பற்றி புலம்பினான்.  
36:26 ""தோட்டத்திற்குள் நுழையுங்கள்'' என்று அவருக்குக் கூறப்பட்டது, "என் இறைவன் என்னை மன்னித்து, என்னை மிகவும் மரியாதைக்குரியவர்களில் ஒருவராக இணைத்திருப்பதை என் மக்கள் அறிந்திருந்தால் மட்டுமே என்று அவர் கூறினார்." இந்த சூரா நம்பிக்கை இல்லாதவர்களை அவர்கள் மறுப்பதால் ஏற்படும் விளைவுகளைப் பற்றி எச்சரிப்பதாகும்.  
வசனம் 36:30 தொடர்ந்து கூறுகிறது: "மனிதர்களுக்கு ஐயோ! ஒரு தூதர் அவர்களிடம் வரும்போதெல்லாம் அவர்கள் அவரை ஏளனம் செய்கிறார்கள்." இறுதியில், யார் குருடராக இருப்பார்கள், யார் பார்ப்பார்கள் என்பது கடவுளின் விருப்பம். சாத்தானைப் பின்பற்றுவதைக் குறித்து கடவுள் அவர்களை எச்சரித்த போதிலும், அவிசுவாசிகள் காது கேளாதவர்களாக இருந்தனர். எனவே இப்போது அவர்கள் தவறான தீர்ப்புகளின் விளைவுகளை அனுபவிப்பார்கள்.  
36:63 "எனவே இது உங்களுக்கு எச்சரிக்கப்பட்ட நெருப்பு. நீங்கள் [எனது கட்டளைகளை] புறக்கணித்ததால் இன்றே அதில் நுழையுங்கள்."  
சூரா வெளிப்பாட்டின் தெளிவான தன்மையை எடுத்துரைத்து முகம்மது ஒரு சட்டபூர்வமான தீர்க்கதரிசி என்பதை உறுதிப்படுத்துகிறது.  
36:69 கூறுகிறது, "நாங்கள் நபிக்கு கவிதை கற்பிக்கவில்லை, அவர் ஒரு கவிஞராக இருந்திருக்க முடியாது." கடவுளின் இறையாண்மை மற்றும் முழுமையான சக்தியை மீண்டும் உறுதிப்படுத்துவதன் மூலம் *யாசீன்* முடிவடைகிறது.  
36:82-83 "அவர் ஏதாவது ஆக விரும்பினால், அவருடைய வழி, 'ஆகுக' என்று கூறுவது-அதுதான்! எவனுடைய கையில் எல்லாவற்றின் மீதும் கட்டுப்பாடு இருக்கிறதோ, அவனுக்கே மகிமை. மீண்டும் நீங்கள் அனைவரும் இருப்பீர்கள்."
எல்லாவற்றையும் தன் கைகளில் வைத்திருக்கும் ஒரே படைப்பாளரான கடவுளிடம் தான் எல்லாம் திரும்பும். இறுதிப் பகுதி முழுமையானது மற்றும் சக்தி வாய்ந்தது மற்றும் குர்ஆனின் இன்றியமையாத செய்தியைக் கொண்டுள்ளது.
# காப்பார்

**காப்பார்**, (மலாய்: *Kapar*; ஆங்கிலம்: *Kapar*; சீனம்: 卡帕尔); என்பது மலேசியா, சிலாங்கூர் மாநிலத்தில், கிள்ளான் மாவட்டத்தில் அமைந்து உள்ள ஒரு நகரம்.  
காப்பார் நகரம் மலாக்கா நீரிணையில் பாயும் காப்பார் ஆற்றுக்கு (*Kapar River*) அருகில் உள்ளது. இந்த நகரத்தின் மேற்கில், பெரிய அளவிலான சதுப்பு நிலம் உள்ளது. ஆனால் கடலை ஒட்டிய சில பகுதிகளில் மட்டும் மீட்கப்பட்டு உள்ளது.
# காப்பார்

## பொது

காப்பார் நகரம் மலாய்க்காரர்கள், சீனர்கள் மற்றும் இந்தியர்கள் ஆகிய மூன்று இணத்தவர்களைக் கொண்ட ஒரு பகுதி. மலாய் மக்களில் பலர் ஜாவானிய வம்சாவளியைச் சேர்ந்தவர்கள். நகரப் பகுதி சீனர்களால் நடத்தப்படும் கடைகளினால் நிரம்பியுள்ளது.  
இந்தியர்கள் பெரும்பாலும் புறநகர்ப்பகுதிகளில் வாழ்கின்றனர். காப்பார் பகுதியில் நிறைய செம்பனைத் தோட்டங்கள் உள்ளன. அந்தத் தோட்டங்கள் ரப்பர் தோட்டங்களாக இருந்த போது தமிழர்கள் கணிசமான அளவில் வாழ்ந்தார்கள்.
# காப்பார்

## கிள்ளான் மாவட்டம்

கிள்ளான் மாவட்டம் (*Klang District*) மாவட்டத்திற்கு வடக்கில் கோலா சிலாங்கூர் மாவட்டம்; தெற்கில் கோலா லங்காட் மாவட்டம்; கிழக்கில் பெட்டாலிங் மாவட்டம்; ஆகிய மூன்று மாவட்டங்கள் உள்ளன. மேற்கே மலாக்கா நீரிணை; 53.75 கி.மீ. அளவிற்குக் கடற்கரை பகுதியைக் கொண்டு உள்ளது.  
இந்த மாவட்டத்தின் முக்கிய நகரம் கிள்ளான் (*Klang City*). மற்ற நகரங்கள் கிள்ளான் துறைமுகம், பண்டமாரான், காப்பார், மேரு மற்றும் பண்டார் சுல்தான் சுலைமான். இந்த மாவட்டம் கிள்ளான் மற்றும் காப்பார் என இரண்டு முக்கிம்களாகப் பிரிக்கப்பட்டு உள்ளது.  
கிள்ளான் ஆறு இந்த மாவட்டத்தின் வழியாகப் பாய்ந்து கிள்ளான் துறைமுகத்திற்கு அருகில் முடிவு அடைகின்றது. மேலும் இந்த மாவட்டத்தின் கடல் பகுதிகளில் கிள்ளான் தீவு; இண்டா தீவு; செட் மாட் சின் தீவு; நண்டு தீவு; தெங்கா தீவு; ரூசா தீவு; செலாட் கெரிங் தீவு; பிந்து கெடோங் தீவு போன்ற தீவுகள் உள்ளன.
# வருமான வரித் துறை

**வருமான வரித் துறை** (**Income Tax Department**), இந்திய அரசின் நிதி அமைச்சகத்தின் கீழ் உள்ள மத்திய நேரடி வரிகள் வாரியத்தின் கீழ் செயல்படுகிறது. 1961 வருமான வரி சட்டத்தின் கீழ் இத்துறை இந்திய அரசிற்கு வருமான வரி வசூலிப்பதற்கு நிறுவப்பட்டது. மேலும் இத்துறை பினாமி சொத்துக்கள் பரிவர்த்தனைகள் தடுப்பதற்கும், கருப்புப் பணத்தை கண்டறிவதற்கும் மற்றும் வருமான வரி புலனாய்வு மற்றும் குற்றவியல் விசாரணை செய்வதற்கும் அதிகாரம் கொண்டுள்ளது.  
1961ஆம் ஆண்டின் வருமான வரிச்சட்டம், வருமான வரித் துறைக்கு தனிநபர்கள், தொழில் மற்றும் வணிக நிறுவனங்கள், சங்கங்கள், உள்ளாட்சி நிறுவனங்கள், நீதித்துறை அதிகாரம் பெற்ற செயற்கையான நபர்களிடமிருந்து வருமான வரி வசூலிப்பதற்கு அதிகாரம் கொண்டுள்ளது.
வருமான வரி ஏய்ப்பு செய்பவர்களையும், வருமான வரி கட்டுவதை தவிர்க்கும் நபர்களை கண்டறிந்து நடவடிக்கை எடுக்கவும் இத்துறைக்கு அதிகாரம் உள்ளது. வருமான வரி செலுத்தாமல் ஏய்ப்பு செய்வது அல்லது தவிர்ப்பது தண்டனைக்குரிய குற்றச் செயல் ஆகும்.
# வருமான வரித் துறை

## நிர்வாகம்

சட்டபூர்வ உயர் அமைப்பான மத்திய நேரடி வரிகள் வாரியத்தின் கீழ் வருமான வரித் துறை இயங்குகிறது. இத்துறை 18 வருமான வரி மண்டலங்களையும், வருமான வரி விசாரணை தலைமை இயக்குநரகம் உள்ளிட்ட 10 சிறப்பு இயக்குநகரங்களைக் கொண்டுள்ளது.
# வருமான வரித் துறை

## நிர்வாகம்

### மண்டல தலைமையகங்கள்

தற்போது வருமான வரித் துறை முதன்மை தலைமை வருமான வரி அணையாளர்களின் கீழ் 18 மண்டலங்கள் செயல்படுகிறது. வருமான வரி தலைமை ஆணையாளர்களின் கீழ் துணை-மண்டலங்கள் செயல்படுகிறது.  
**வருமான வரித் துறையின் முதன்மை தலைமை அணையாளர் கட்டுப்பாட்டில் உள்ள மண்டலங்கள்**  
| வ. எண் | மண்டலம் (முதன்மை தலைமை வருமான வரி அணையாளர்) | துணை-மண்டலங்கள் (வருமான வரி தலைமை ஆணையாளர்) | தலைமையிடம் |  |
| --- | --- | --- | --- | --- |
| 1 | குஜராத் | வருமான வரி தலைமை ஆணையாளர், அகமதாபாத்-1, 2, TDS, சூரத், வடோதரா, ராஜ்கோட், வருமான வரி புலனாய்வு & விசாரணை, அகமதாபாத் | அகமதாபாத் |  |
| 2 | கர்நாடகா & கோவா | முதன்மை தலைமை வருமான வரி அணையாளர், பெங்களுரூ-1 & 2, TDS, பனாஜி வருமான வரி புலனாய்வு & விசாரணை, பெங்களுரு | பெங்களுரூ |  |
| 3 | மத்தியப் பிரதேசம் & சத்தீஸ்கர் | முதன்மை தலைமை வருமான வரி அணையாளர், ராய்ப்பூர், இந்தூர், வருமான வரி புலனாய்வு & விசாரணை, போபால் | போபால் |  |
| 4 | ஒடிசா | புவனேஸ்வர் |  |  |
| 5 | வடமேற்கு மண்டலம் | முதன்மை தலைமை வருமான வரி அணையாளர் அமிர்தசரஸ், லூதியானா, சிம்லா, பஞ்சகுலா, சண்டிகர் | சண்டிகர் |  |
| 6 | தமிழ்நாடு & புதுச்சேரி | முதன்மை தலைமை வருமான வரி அணையாளர் சென்னை-1 to 4, TDS, கோயம்புத்தூர், மதுரை, திருச்சி, வருமான வரி புலனாய்வு & விசாரணை, சென்னை | சென்னை |  |
| 7 | தில்லி | முதன்மை தலைமை வருமான வரி அணையாளர், தில்லி-1 to 9, TDS, வருமான வரி புலனாய்வு & விசாரணை, தில்லி | Delhi |  |
| 8 | வடகிழக்கு மண்டலம் | முதன்மை தலைமை வருமான வரி அணையாளர், சில்லாங் | குவகாத்தி |  |
| 9 | ஆந்திரப் பிரதேசம் & தெலங்கானா | முதன்மை தலைமை வருமான வரி அணையாளர், ஐதராபாத், விஜயவாடா, விசாகப்பட்டினம், வருமான வரி புலனாய்வு & விசாரணை, ஐதராபாத் | ஐதராபாத் |  |
| 10 | இராஜஸ்தான் | முதன்மை தலைமை வருமான வரி அணையாளர், ஜோத்பூர், உதய்ப்பூர், வருமான வரி புலனாய்வு & விசாரணை, ஜெய்ப்பூர் | ஜெய்ப்பூர் |  |
| 11 | உத்தரப் பிரதேசம் (மேற்கு) & உத்தரகாண்ட் | முதன்மை தலைமை வருமான வரி அணையாளர், காசியாபாத், டேராடூன் | கான்பூர் |  |
| 12 | கேரளா | வருமான வரி தலைமை ஆணையாளர், திருவனந்தபுரம், வருமான வரி புலனாய்வு & விசாரணை, கொச்சி | கொச்சி |  |
| 13 | மேற்கு வங்காளம் & சிக்கிம் | வருமான வரி தலைமை ஆணையாளர், கொல்கத்தா-1 to 6, TDS, வருமான வரி புலனாய்வு & விசாரணை, கொல்கத்தா | கொல்கத்தா |  |
| 14 | உத்தரப் பிரதேசம் (கிழக்கு) | வருமான வரி தலைமை ஆணையாளர், அலகாபாத், பரேலி, வருமான வரி புலனாய்வு & விசாரணை, லக்னோ | லக்னோ |  |
| 15 | மும்பை | வருமான வரி தலைமை ஆணையாளர், மும்பை-1 to 11, TDS, மையம்-1, 2, வருமான வரி புலனாய்வு & விசாரணை, மும்பை | மும்பை |  |
| 16 | நாக்பூர் | None | நாக்பூர் |  |
| 17 | பிகார் & ஜார்கண்ட் | வருமான வரி தலைமை ஆணையாளர், ராஞ்சி, வருமான வரி புலனாய்வு & விசாரணை, பாட்னா | பாட்னா |  |
| 18 | புனே | வருமான வரி தலைமை ஆணையாளர், புனே, தானே, நாசிக், வருமான வரி புலனாய்வு & விசாரணை, புனே | புனே | } |
# வருமான வரித் துறை

## நிர்வாகம்

### இயக்குநரகங்கள்

வருமான வரித்துறையின் சிறப்புப் பணிகளை மேற்கொள்ள 10 இயக்குநரகங்கள் செயல்படுகிறது. அவைகளில் முக்கியமானது வருமான வரி புலனாய்வு & விசாரணை இயக்குநரகம் ஆகும்.
**வருமான வரித் துறையின் இயக்குநரகங்கள்**  
| வ எண் | இயக்குநகரம் | தலைமை அலுவலர் | தலைமையிடம் |  |
| --- | --- | --- | --- | --- |
| 1 | புலனாய்வு & விசாரணை | வருமான வரி விசாரணை தலைமை இயக்குநரகம் | தற்போது 18 மண்டலங்களைக் கொண்டுள்ளது. |  |
| 2 | அமைப்பு | வருமான வரி முதன்மை தலைமை இயக்குநர் | புது தில்லி |  |
| 3 | சட்ட நடவடிக்கைகள் & ஆராய்ச்சி | வருமான வரி முதன்மை தலைமை இயக்குநர் | புது தில்லி |  |
| 4 | பயிற்சி | வருமான வரி முதன்மை தலைமை இயக்குநர் | நேரடி வரிகளுக்கான தேசிய அகாதமி, நாக்பூர் |  |
| 5 | உளவு & குற்ற விசாரணை | வருமான வரி முதன்மை தலைமை இயக்குநர் | புது தில்லி |  |
| 6 | லஞ்ச ஒழிப்பு | வருமான வரி முதன்மை தலைமை இயக்குநர் | புது தில்லி |  |
| 7 | நிர்வாகம் & வரிச் சேவைகள் (TPS) | வருமான வரி முதன்மை தலைமை இயக்குநர் | புது தில்லி |  |
| 8 | போக்குவரத்து | வருமான வரி முதன்மை தலைமை இயக்குநர் | புது தில்லி |  |
| 9 | மனித ஆற்றல் மேம்பாடு (HRD) | வருமான வரி முதன்மை தலைமை இயக்குநர் | புது தில்லி |  |
| 10 | இடர் அளவிடல் | வருமான வரி தலைமை இயக்குநர் | புது தில்லி | } |
# வருமான வரித் துறை

## இதனையும் காண்க

- மத்திய நேரடி வரிகள் வாரியம்
- இந்தியாவில் வருமான வரி
- வருமானவரி பிடித்தம்
- வருமான வரி விசாரணை தலைமை இயக்குநரகம்
- பான் கார்டு
# கலோஜி நாராயண ராவ் சுகாதார அறிவியல் பல்கலைக்கழகம்

**கலோஜி நாராயண ராவ் சுகாதார அறிவியல் பல்கலைக்கழகம்** (*Kaloji Narayana Rao University of Health Sciences*) என்பது இந்தியாவின் தெலங்காணா மாநிலத்தின் வாரங்கல் நகரில் உள்ள பொதுப் பல்கலைக்கழகம் ஆகும். இப்பல்கலைக்கழகம் கவிஞரும் தெலங்காணாவின் அரசியல் ஆர்வலருமான கலோஜி நாராயண ராவின் பெயரால் அழைக்கப்படுகிறது.
# கலோஜி நாராயண ராவ் சுகாதார அறிவியல் பல்கலைக்கழகம்

## வரலாறு

தெலங்காணா மாநிலம் பிரிக்கப்படுவதற்கு முன்பு, அனைத்து மருத்துவக் கல்லூரிகளும் டாக்டர் என். டி. ஆர். சுகாதார அறிவியல் பல்கலைக்கழகத்துடன் இணைக்கப்பட்டிருந்தன. எனவே, ஆந்திரப்பிரதேசத்திலிருந்து தெலங்காணா மாநிலம் பிரிக்கப்பட்ட பிறகு, தெலங்காணா அரசு *"கலோஜி நாராயண ராவ் சுகாதார அறிவியல் பல்கலைக்கழகம்" என்ற* புதிய பல்கலைக்கழகத்தை நிறுவியது. இதற்கு இந்தியப் பிரதமர் நரேந்திர மோதி 7 ஆகத்து 2016 அன்று முறைப்படி அடிக்கல் நாட்டினார். இப்பல்கலைக்கழகம் தெலங்காணா மருத்துவக் கல்லூரிகளின் மறு இணைப்புடன் சூன் 2016 முதல் செயல்படத் தொடங்கியது.
# கலோஜி நாராயண ராவ் சுகாதார அறிவியல் பல்கலைக்கழகம்

## சேர்க்கை மற்றும் படிப்புகள்

மருத்துவம் மற்றும் பல் மருத்துவ இளநிலைப் படிப்பிற்கான மாணவர் சேர்க்கையானது சேர்வதற்கான விண்ணப்பதாரரின் நீட் தேர்வு (தேசிய தகுதி நுழைவுத் தேர்வு) தரவரிசை மற்றும் பிற துணை மருத்துவ மற்றும் மருந்தியல் படிப்புகளுக்கான இஏஎம்சிஈடி தரவரிசை அடிப்படையிலும் நடைபெறுகிறது.
# கலோஜி நாராயண ராவ் சுகாதார அறிவியல் பல்கலைக்கழகம்

## இணைவுபெற்ற கல்லூரிகள்

### அரசு கல்லூரிகள்

அரசு கல்லூரிகளில் 1250 மருத்துவ இடங்கள் உள்ளன. குறிப்பிடத்தக்கக் கல்லூரிகள்:  
- உஸ்மானியா மருத்துவக் கல்லூரி, ஐதராபாத்
- காந்தி மருத்துவக் கல்லூரி, ஐதராபாத்
- காகடியா மருத்துவக் கல்லூரி, வாரங்கல்
- ராஜீவ் காந்தி மருத்துவ அறிவியல் நிறுவனம், அடிலாபாத்
- அரசு மருத்துவக் கல்லூரி, நிஜாமாபாத்
- அரசு மருத்துவக் கல்லூரி, மகபூப்நகர்
- அரசு மருத்துவக் கல்லூரி, சித்திப்பேட்டை
# கலோஜி நாராயண ராவ் சுகாதார அறிவியல் பல்கலைக்கழகம்

## இணைவுபெற்ற கல்லூரிகள்

### தனியார் கல்லூரிகள்

தனியார் கல்லூரிகளில் 2250 இடங்கள் உள்ளன.  
- துர்காபாய் தேஷ்முக் இயன்முறை கல்லூரி, ஐதராபாத்
- டெக்கான் மருத்துவ அறிவியல் கல்லூரி, ஐதராபாத்
- சதன் மருத்துவ அறிவியல் நிறுவனம், ஐதராபாத்
- காமினேனி மருத்துவ அறிவியல் நிறுவனம், நர்கெட்பல்லி
- மகேசுவரா மருத்துவக் கல்லூரி மற்றும் மருத்துவமனை, பதஞ்செரு